หกล้อทางหลวงฯ จอดเก็บขยะ จยย.ลงสะพานหลบไม่ทัน ชนสนั่น 2 หนุ่มสาหัส
รถบรรทุกหกล้อสีเหลือง กรมทางหลวงชนบท คนงานนำออกมาเก็บขยะ จอดอยู่ริมถนนช่วงเชิงสะพาน ที่ปากเกร็ด สองหนุ่มขี่ จยย.รับจ้างแจกใบปลิวร้านค้า ซิ่งลงสะพานมาด้วยความเร็ว หักหลบไม่พ้นพุ่งชนท้ายอย่างจัง อาการสาหัสปางตายทั้งคู่  ,เมื่อเวลา 14.00 น. วันที่ 17 พ.ย. ร.ต.อ.ณัฐพล ดวงสุริยา รอง สว. (สอบสวน) สภ.คลองข่อย อ.ปากเกร็ด จ.นนทบุรี รับแจ้งเหตุรถชนกันมีผู้ได้รับบาดเจ็บสาหัส บริเวณเชิงสะพานข้ามคลองแอน หมู่ 2 ฝั่งมุ่งหน้าสะพานพระราม 4 ถนนชัยพฤกษ์ ต.บางพลับ,ไปตรวจในที่เกิดเหตุพบรถจักรยานยนต์ ฮอนด้าเวฟ สีน้ำเงินดำ หมายเลขทะเบียน 4 กญ 4128 กทม. ล้มตะแคงอยู่ข้างทาง สภาพด้านหน้าพังเสียหายยับเยิน ใกล้กันมีรถคู่กรณีเป็นรถบรรทุก 6 ล้อ ยี่ห้อมิตซูบิชิ สีเหลือง หมายเลขทะเบียน 94-1587 กทม. ของกรมทางหลวงชนบท ด้านท้ายมีรอยชน จอดอยู่บนขอบทาง ส่วนผู้ขับขี่และซ้อนท้ายจักรยานยนต์ได้รับบาดเจ็บ 2 ราย ทราบชื่อ นายมงคล ด่านเกลี้ยกล่อม อายุ 17 ปี และนายธนดล บิสันเทียะ อายุ 25 ปี ทั้งสองมีอาชีพรับจ้างแจกใบปลิวของห้างร้านทั่วไป อาสาสมัครมูลนิธิป่อเต็กตึ๊ง นำส่ง รพ.พระนั่งเกล้าไปก่อนแล้ว,จากการสอบสวนทราบว่า ก่อนเกิดเหตุ นายมงคลได้ขี่รถพานายธนดลนั่งซ้อนท้ายมาด้วยความเร็วสูง ถึงจุดเกิดเหตุเป็นช่วงทางลงสะพาน มีเจ้าหน้าที่ของกรมทางหลวงกำลังเก็บขยะอยู่ข้างทาง โดยจอดรถ 6 ล้อสีเหลืองไว้ชิดติดขอบทาง แต่รถจักรยานยนต์ที่วิ่งมาด้วยความเร็วหลบไม่ทัน พุ่งเข้าชนอย่างจัง จนเป็นเหตุให้ทั้งคนขับขี่และซ้อนท้ายบาดเจ็บสาหัสดังกล่าว. 
รถบรรทุกหกล้อสีเหลือง กรมทางหลวงชนบท คนงานนำออกมาเก็บขยะ จอดริมถนนช่วงเชิงสะพาน ที่ปากเกร็ด สองหนุ่มขี่ จยย.รับจ้างแจกใบปลิวร้านค้า ซิ่งลงสะพานมาด้วยความเร็ว หักหลบไม่พ้นพุ่งชนท้ายอย่างจัง อาการสาหัสปางตายทั้งคู่  
ชนท้ายหกล้อ,ชนรถเก็บขยะ,รถกรมทางหลวงชนบท,จยย.ชนท้ายรถเก็บขยะ,ปากเกร็ด